	[image: Γεωπονικό Πανεπιστήμιο Αθηνών - ΕΑΔ]
	Πολιτικές και Διαδικασίες Προστασίας Προσωπικών Δεδομένων 



	[image: Γεωπονικό Πανεπιστήμιο Αθηνών - ΕΑΔ]
	[image: ]



	Διαδικασία για την απόκτηση έγκυρης συναίνεσης 



	Κωδικός:
	ΔΙΑΔΙΚΑΣΙΑ-14
	
	Σύνταξη:
	Υπεύθυνος Προστασίας Δεδομένων (ΥΠΔ/DPO) 

	Έκδοση:
	1η/ 08.12.2022 
	
	
	



Σκοπός
Η διαδικασία περιγράφει τον τρόπο με τον οποίο πραγματοποιείται η διαχείριση των συγκαταθέσεων των φυσικών προσώπων για συγκεκριμένους σκοπούς επεξεργασίας, όπου αυτή απαιτείται, καθώς κι η πιθανή ανάκληση συγκατάθεσης. 
Μέθοδος4. Ενημέρωση φυσικού προσώπου
Επικεφαλής Τμημάτων/Διευθύνσεων/Δομών
4. Αξιολόγηση ανάγκης αλλαγής κειμένου συγκατάθεσης
Επικεφαλής Διευθύνσεων/ Τμημάτων/Δομών, Νομική Υπηρεσία,
Υπεύθυνος Προστασίας Δεδομένων 
Κείμενο συγκατάθεσης
 Μητρώο Πληροφορήσεων και Συγκαταθέσεων
1. Καταγραφή ανάκλησης συγκατάθεσης
Επικεφαλής Διευθύνσεων/Τμημάτων/Δομών, Πρωτόκολλο, Υπεύθυνος Προστασίας Δεδομένων 
Αίτημα ανάκλησης συγκατάθεσης
 Μητρώο Πληροφορήσεων και Συγκαταθέσεων
3. Λήψη & Καταγραφή συγκατάθεσης
Επικεφαλής Διευθύνσεων/Τμημάτων/Δομών, Υπεύθυνος Προστασίας Δεδομένων 
Κείμενο συγκατάθεσης, 
 Μητρώο Πληροφορήσεων και Συγκαταθέσεων
2. Αξιολόγηση κειμένου συγκατάθεσης
Υπεύθυνος Προστασίας Δεδομένων , Νομική Υπηρεσία, 
Επικεφαλής Διευθύνσεων/Τμημάτων/Δομών
Κείμενο συγκατάθεσης
 Μητρώο Πληροφορήσεων και Συγκαταθέσεων

 
Αρχή
Τέλος
5. Περιοδική ανασκόπηση συγκαταθέσεων 
Επικεφαλής Διευθύνσεων/Τμημάτων/Δομών, Υπεύθυνος Προστασίας Δεδομένων )
Κείμενο συγκατάθεσης,
 Μητρώο Πληροφορήσεων και Συγκαταθέσεων
Πολιτική και Διαδικασία για τη διαγραφή και ασφαλή καταστροφή των προσωπικών δεδομένων
 
1. Σύνταξη κειμένου συγκατάθεσης
Επικεφαλής Διευθύνσεων/Τμημάτων/Δομών, Νομική Υπηρεσία, Υπεύθυνος Προστασίας Δεδομένων 
Κείμενο συγκατάθεσης, 
 Αρχείο Δραστηριοτήτων Επεξεργασίας

Α. Διαχείριση Συγκαταθέσεων 

		



Β. Διαχείριση Ανακλήσεων Συγκαταθέσεων 
ΤΗΡΗΣΗ ΔΕΔΟΜΕΝΩΝ 
1. Καταγραφή ανάκλησης συγκατάθεσης
Επικεφαλής Διευθύνσεων/Τμημάτων/Δομών, Πρωτόκολλο, Υπεύθυνος Προστασίας Δεδομένων 
Αίτημα ανάκλησης συγκατάθεσης
 Μητρώο Πληροφορήσεων και Συγκαταθέσεων
4. Ενημέρωση φυσικού προσώπου
Επικεφαλής Τμημάτων
3. Ανάθεση υλοποίησης
Επικεφαλής Διευθύνσεων/  Τμημάτων/Δομών, Υπεύθυνος Υλοποίησης
Αρχή
Τέλος
«Πολιτική/ διαδικασίες για τη διαγραφή των προσωπικών δεδομένων»
«Πολιτική/ διαδικασίες για ασφαλή καταστροφή προσωπικών δεδομένων»
2. Αξιολόγηση ανάκλησης συγκατάθεσης

























Ανάλυση

Α. Διαχείριση Συγκαταθέσεων 
Φάση 1:	Στις περιπτώσεις που το Πανεπιστήμιο πρέπει να λάβει τη συγκατάθεση των φυσικών προσώπων βάσει:
· των δραστηριοτήτων και σκοπών επεξεργασίας, 
· των σχετικών δεδομένων προσωπικού χαρακτήρα που απαιτούν συγκατάθεση,
·  των αποτυπωμένων συγκαταθέσεων ως νομιμοποιητική βάση στο έντυπο «Αρχείο Δραστηριοτήτων Επεξεργασίας» (εφόσον υπάρχουν και απαιτείται),
Οι προϊστάμενοι των αρμοδίων Διευθύνσεων/ Τμημάτων/Δομών για τη σχετική επεξεργασία είναι υπεύθυνοι για τη λήψη της συγκατάθεσης αυτής πριν τη διενέργεια της επεξεργασίας. 
Οι προϊστάμενοι των Διευθύνσεων/ Τμημάτων/Δομών έχουν στη διάθεσή τους (λόγω υφιστάμενης επεξεργασίας) ή δημιουργούν (αν πρόκειται για νέα επεξεργασία) κείμενα συγκατάθεσης για τη δραστηριότητα που είναι αρμόδιοι.
Σε κάθε περίπτωση, το κείμενο συγκατάθεσης θα πρέπει να περιλαμβάνει κατ’ ελάχιστον τα ακόλουθα σημεία:
· Όνομα του Υπεύθυνου Επεξεργασίας και των από κοινού Υπευθύνων (όπου εφαρμόζεται). Στην περίπτωση που είναι δραστηριότητες επεξεργασίας του Πανεπιστημίου, ο Υπεύθυνος Επεξεργασίας είναι το Πανεπιστήμιο.
· Σκοπός ή σκοποί επεξεργασίας των προσωπικών δεδομένων που συλλέγονται, ανά περίπτωση συγκατάθεσης.
· Νομιμοποιητική βάση επεξεργασίας των προσωπικών δεδομένων.
· Το είδος των προσωπικών δεδομένων που συλλέγονται στο πλαίσιο του σκοπού επεξεργασίας για τον οποίο ζητείται η συγκατάθεση.
· Χρονικό διάστημα διατήρησης των προσωπικών δεδομένων ή τα κριτήρια που καθορίζουν το εν λόγω διάστημα.
· Ενημέρωση για το δικαίωμα ανάκλησης της συγκατάθεσης και τον τρόπο ανάκλησης αυτής.
· Πληροφόρηση για την ύπαρξη αυτοματοποιημένης λήψης αποφάσεων (εφόσον εφαρμόζεται ή εφαρμοστεί μελλοντικά), συμπεριλαμβανομένης της κατάρτισης προφίλ, και, τουλάχιστον για αυτές τις περιπτώσεις, σημαντικές πληροφορίες σχετικά με τη λογική που ακολουθείται, καθώς και τη σημασία και τις προβλεπόμενες συνέπειες της εν λόγω επεξεργασίας για το φυσικό πρόσωπο.
· Αναφορά στη δυνατότητα του φυσικού προσώπου για υποβολή αιτήματος σχετικά με τα ακόλουθα δικαιώματα επί των προσωπικών δεδομένων: πρόσβαση και διόρθωση ή διαγραφή των δεδομένων, περιορισμό της επεξεργασίας ή δικαίωμα εναντίωσης στην επεξεργασία, δικαίωμα στη φορητότητα των δεδομένων, δικαίωμα ανάκλησης της συγκατάθεσης οποτεδήποτε, καθώς και δικαίωμα υποβολής καταγγελίας στην εποπτική αρχή.
· Αποδέκτες δεδομένων (π.χ. Υπουργείο Παιδείας και Θρησκευμάτων) ή γενικές κατηγορίες πιθανών αποδεκτών προσωπικών δεδομένων (π.χ. Δημόσιες αρχές). Στην περίπτωση που αποτελεί κρίσιμο αποδέκτη για την επεξεργασία, η πληροφόρηση γίνεται με ονομαστική αναφορά.
· Στις περιπτώσεις όπου τα δεδομένα δεν έχουν συλλεχθεί απευθείας από το φυσικό πρόσωπο, επιπρόσθετα των ανωτέρω να παρέχεται ενημέρωση σχετικά με την πηγή άντλησης/ λήψης των δεδομένων και βάσει ποιου πλαισίου. 
· Αναφορά στις πιθανές διαβιβάσεις σε χώρες εντός και εκτός ΕΟΧ. Για τις  διαβιβάσεις σε χώρες εκτός ΕΟΧ γίνεται αναφορά στις κατάλληλες εγγυήσεις επάρκειας περί προστασίας προσωπικών δεδομένων που έχουν ληφθεί.
Για τα χαρακτηριστικά που θα πρέπει να έχει ένα κείμενο συγκατάθεσης ακολουθείται η «Οδηγία για τη συγγραφή κειμένων λήψης συναίνεσης».
Στο έντυπο «Μητρώο Πληροφορήσεων και Συγκαταθέσεων»  καταγράφονται οι κατηγορίες των φυσικών προσώπων από τα οποία λαμβάνεται η συγκατάθεση, καθώς και τα χρησιμοποιούμενα ανά περίπτωση μέσα ή/ και έντυπα.
Σε περίπτωση που εντάσσεται νέα απαίτηση για συγκατάθεση ή/και νέα κατηγορία φυσικών προσώπων βάσει και της αποτύπωσης της επεξεργασίας στο Αρχείο Δραστηριοτήτων Επεξεργασίας επικαιροποιείται το έντυπο «Μητρώο Πληροφορήσεων και Συγκαταθέσεων». 
Φάση 2: 	Οι προϊστάμενοι των Διευθύνσεων/ Τμημάτων/Δομών αποστέλλουν στη Νομική Υπηρεσία και τον Υπεύθυνο Προστασίας Δεδομένων τα κείμενα προκειμένου να επιβεβαιώσουν την επάρκεια και την πληρότητα τους. Σε περιπτώσεις που υπάρχουν σχόλια και απαιτούμενες αλλαγές, οι προϊστάμενοι των Διευθύνσεων/ Τμημάτων/Δομών είναι υπεύθυνοι για τις απαραίτητες διορθώσεις, διαφορετικά το κείμενο εγκρίνεται για χρήση. 
Φάση 3: 	Η συγκατάθεση λαμβάνεται από τα φυσικά πρόσωπα πριν τη διενέργεια της επεξεργασίας μέσω των ίδιων.
Οι προϊστάμενοι των αρμόδιων τμημάτων μεριμνούν για την καταγραφή της λήψης συγκατάθεσης σε σχετικά μητρώα συγκαταθέσεων στα οποία καταγράφονται:
· Ο σκοπός επεξεργασίας για τον οποίο ζητείται η συγκατάθεση του φυσικού προσώπου.
· Το έντυπο μέσω του οποίου πληροφορήθηκε το φυσικό πρόσωπο για τον σκοπό και λοιπές πληροφορίες επεξεργασίας, πριν τη λήψη της συγκατάθεσης.
· Η ημερομηνία παροχής της συγκατάθεσης.
· Ο τρόπος τεκμηρίωσης της συγκατάθεσης (π.χ. ενυπόγραφη φόρμα, ηλεκτρονική φόρμα,  απαντητικό e-mail κ.λπ.).
· Η κατάσταση της συγκεκριμένης συγκατάθεσης (ενεργή, ανενεργή).
Για την καταγραφή της συγκατάθεσης μπορεί να χρησιμοποιηθεί το έντυπο «Μητρώο Πληροφορήσεων και Συγκαταθέσεων».
Φάση 4:	Σε περίπτωση που κατά τη διενέργεια της επεξεργασίας πραγματοποιηθεί αλλαγή για την οποία απαιτείται η ανανέωση της συγκατάθεσης των φυσικών προσώπων, διορθώνεται το κείμενο συγκατάθεσης ή δημιουργείται νέο κείμενο μόνο για το συγκεκριμένο σημείο που άλλαξε και παρέχεται προς το φυσικό πρόσωπο, σύμφωνα με τα προηγούμενα βήματα της διαδικασίας. 
Πιθανές ανάγκες που μπορεί να οδηγήσουν σε λήψη νέας συγκατάθεσης μπορεί να είναι: 
· Αλλαγή ή Προσθήκη σκοπού επεξεργασίας 
· Προσθήκη νέας κατηγορίας δεδομένων προσωπικού χαρακτήρα
· Αλλαγή ή Προσθήκη αποδέκτη (συμπεριλαμβανομένων εκτελούντων την επεξεργασία)
Τα παλιότερα έντυπα πληροφόρησης αρχειοθετούνται από τον προϊστάμενο του αρμόδιου για την επεξεργασία τμήματος και καταγράφεται η ημερομηνία διάθεσης του εντύπου και ο λόγος τροποποίησης στο έντυπο «Μητρώο Πληροφορήσεων και Συγκαταθέσεων».
Φάση 5: 	Σε περιοδική βάση (τουλάχιστον ετησίως) οι προϊστάμενοι των αρμόδιων τμημάτων προβαίνουν σε ανασκόπηση των συγκαταθέσεων σε συνεργασία με τον Υπεύθυνο Προστασίας Δεδομένων, για περιπτώσεις: 
· ανάγκης ανανέωσης συγκατάθεσης (π.χ. αλλαγή σκοπού επεξεργασίας για τον οποίο είχε ληφθεί η συγκατάθεση),
· ορθής συμπλήρωσης του εντύπου «Μητρώο Πληροφορήσεων και Συγκαταθέσεων»,
· διαγραφής των δεδομένων που υπόκεινται επεξεργασία ή περιορισμό της επεξεργασίας τους. 
· διορθωτικών ενεργειών που έχουν κριθεί από τη διενέργεια της διαδικασίας «Συνεχούς παρακολούθησης και ενημέρωσης για νέες απαιτήσεις συμμόρφωσης, προσδοκίες και βέλτιστες πρακτικές».
Αν κριθεί ότι απαιτείται ανανέωση της συγκατάθεσης, ο προϊστάμενος του αρμόδιου με την επεξεργασία τμήματος συντονίζει την ανανέωση του κειμένου συγκατάθεσης και τη λήψη της συγκατάθεσης βάσει των προηγούμενων βημάτων και ενημερώνει το έντυπο «Μητρώο Πληροφορήσεων και Συγκαταθέσεων». 
Σε περίπτωση όπου κάποιο στέλεχος του Πανεπιστημίου διαπιστώσει ότι δεδομένα προσωπικού χαρακτήρα δεν είναι πλέον απαραίτητα για τον σκοπό που τα επεξεργάζεται, ενημερώνει τον Υπεύθυνο Προστασίας Δεδομένων, ώστε να διερευνηθεί αν απαιτείται η τήρησή τους ή θα πρέπει να διαγραφούν.
Σε περίπτωση διαγραφής δεδομένων ακολουθούνται η «Πολιτική/ διαδικασίες για τη διαγραφή των προσωπικών δεδομένων» και η «Πολιτική/ διαδικασίες για ασφαλή καταστροφή προσωπικών δεδομένων».

Β. Διαχείριση Ανακλήσεων Συγκαταθέσεων
Φάση 1: 	Τα φυσικά πρόσωπα έχουν το δικαίωμα ανάκλησης της συγκατάθεσής τους για έναν ή περισσότερους σκοπούς επεξεργασίας, για τους οποίους την έχουν παρέχει, και μέσω του τρόπου ανάκλησης που τους παρέχει το Πανεπιστήμιο κατά περίπτωση και για τον οποίο έχουν ενημερωθεί από τα κείμενα συγκατάθεσης. 
	Το αίτημα ανάκλησης αποστέλλεται είτε στον προϊστάμενο της αρμόδιας Διεύθυνσης/ ή του  Τμήματος είτε στον Υπεύθυνο Προστασίας Δεδομένων είτε στο Πρωτόκολλο, οι οποίοι συνεργάζονται προκειμένου να πρωτοκολληθεί το αίτημα και να ενημερωθεί το Μητρώο Πληροφορήσεων και Συγκαταθέσεων με την κατάσταση της συγκατάθεσης του φυσικού προσώπου, συμπληρώνοντας τα ακόλουθα σημεία:
· Την ημερομηνία ανάκλησης της συγκατάθεσης
· Τον τρόπο ανάκλησης της συγκατάθεσης (π.χ. ενυπόγραφη φόρμα, ηλεκτρονική φόρμα, e-mail κ.λπ.)
· Την κατάσταση της συγκεκριμένης συγκατάθεσης (ενεργή, ανενεργή), που στην περίπτωση ανάκλησης συγκατάθεσης σημειώνεται ως «ανενεργή».
Φάση 2: 	Το αίτημα ανάκλησης αξιολογείται από τον προϊστάμενο της αρμόδιας Διεύθυνσης/ ή του  Τμήματος/ ή της Δομής σε συνεργασία με τον Υπεύθυνο Προστασίας Δεδομένων και τη Νομική Υπηρεσία του Πανεπιστημίου προκειμένου να αξιολογηθεί αν απαιτείται ο περιορισμός της επεξεργασίας ή η διαγραφή των δεδομένων λόγω της ανάκλησης συγκατάθεσης ή η τήρησή τους λόγω νομικής υποχρέωσης ή δημόσιου συμφέροντος του Πανεπιστημίου. 
Φάση 3: 	Σε περίπτωση που απαιτείται περιορισμός της επεξεργασίας ή η διαγραφή των δεδομένων οι προϊστάμενοι των αρμόδιων Διευθύνσεων/ Τμημάτων/ Δομών αναθέτουν την υλοποίηση σε αρμόδιο προσωπικό του Πανεπιστημίου.
Σε περίπτωση διαγραφής δεδομένων ακολουθούνται η «Πολιτική/ διαδικασίες για τη διαγραφή των προσωπικών δεδομένων» και η «Πολιτική/ διαδικασίες για ασφαλή καταστροφή προσωπικών δεδομένων».
Φάση 4: 	Σε περίπτωση τήρησης των δεδομένων, οι προϊστάμενοι των αρμοδίων Διευθύνσεων/ Τμημάτων/ Δομών ενημερώνουν το φυσικό πρόσωπο για τους λόγους τήρησης που υποχρεώνουν το Πανεπιστήμιο να τηρήσει τα δεδομένα.

